Cameron Diaz skal skrive treningsbok
Cameron Diaz sitt siste prosjekt handler om å se bra ut og å føle seg bra. Nå skal skal det skrives bok om hvordan man på best måte kan holde seg ung og frisk. Her skal skuespilleren dele sine beste hemeligheter. Det er forlaget Harper Collins som har fått «Charlies Angels»-stjernen til å skrive boken. Det skriver OK Magazine. Bokens tittel er foreløpig ikke klar. Ifølge Associated Press skal det imidlertid være klart at boken skal komme ut på markedet neste høst.Ifølge Harper Collins vil boken inneholde råd til unge kvinner om helse, trening, kosthold og generell velvære. Forlaget forteller at Diaz håper å engasjere og styrke andre kvinner med boken. Cameron Diaz runder 40 denne måneden, det skal ikke skremme skuespilleren på noe vis. - Jeg liker å bli eldre, jeg liker alt ved det, sa hun i et intervju til Access Hollywood i mai. Skuespilleren skal videre på humoristisk vis ha påpekt at alternativet til å bli eldre er et dårlig alternativ. Cameron Diaz mener at kroppen bare blir bedre etter hvert som årene går, ikke omvendt. - Det er det mange ikke forstår, ta vare på kroppen din og den vil bli bedre. Den blir bedre etter hvert som jeg blir eldre, sa Diaz i intervjuet.
Den 39 år gamle skuespilleren runder 40 denne måneden. Hun mener kroppen hennes bare blir bedre med årene, og skal nå skrive bok om helse, trening og velvære.